smcproject/ml-wiki-sentences huggingface dataset:
മാലിദ്വീപ് ഇംഗ്ലീഷ് വിലാസം https://ml.wikipedia.org/wiki/Maldives
അറബിക്കടലിൽ സ്ഥിതിചെയ്യുന്ന രണ്ടായിരത്തിലേറെ വരുന്ന കൊച്ചു കൊച്ചു ദ്വീപുകളുടെ ഒരു സമൂഹമാണ് റിപ്പബ്ലിക്ക് ഓഫ് മാലെദീവ്സ് അഥവാ മാലദ്വീപ് റിപ്പബ്ലിക്ക് .
ഇവയിൽ 230 ദ്വീപുകളിലാണ് ജനവാസമുള്ളത്.
ഭാഷ പുരാതന സിംഹള ഭാഷയുമായി ബന്ധമുള്ള ദിവേഹിയാണ് .
പ്രധാന തൊഴിൽ മത്സ്യ-ബന്ധനവും തെങ്ങുകൃഷിയുമാണ് .
1887 മുതൽ 1965 വരെ ബ്രിട്ടീഷ് സംരക്ഷിതപ്രദേശമായിരുന്നു.
1965 -ൽ സ്വതന്ത്രമാകുകയും 1968 -ൽ റിപ്പബ്ലിക്ക് ആകുകയും ചെയ്തു.
വിനോദസഞ്ചാരികളുടെ പറുദീസയാണ് മാലദ്വീപുകൾ.
കേരള തീരത്ത് നിന്ന് അടുത്താണ് മാലദ്വീപ്.
അതുകൊണ്ട് തന്നെയാണ് ഇടത്തരക്കാരായ മാലദ്വീപുകാർ ചികിത്സയ്ക്കും ഷോപ്പിംഗിനും തിരുവനന്തപുരത്ത് എത്തുന്നത്.
പേരിനു പിന്നിൽ മാല പോലിരിക്കുന്ന ദ്വീപുകളുടെ ഒരു കൂട്ടമാണ്‌ മാലിദ്വീപുകൾ
മാലിദ്വീപ് എന്ന പേര്‌ തമിഴ് പദങ്ങൾ ആയ മാല, ദ്വീപ എന്നീ പദങ്ങളിൽ നിന്നായിരിക്കാം.
ദ്വീപുസമൂഹം ഒരു മാല പോലെ കാണപ്പെടുന്നു എന്നതാണിതിന്‌ കാരണം.
മറ്റൊരു അഭിപ്രായം ഉള്ളത് മഹിള+ദ്വീപ് എന്നതിനാണ്‌.
എന്നാൽ ഇതിന്‌  ശക്തമായ തെളിവുകൾ ഇല്ല.
ചില അറബി സഞ്ചാരികൾ ( ഇബ്നു ബത്തൂത്ത ) മഹൽ ദിബിയാത്ത് (കൊട്ടാരങ്ങളുടെ ദ്വീപ്) എന്ന് പരാമർശിച്ചു കാണുന്നുണ്ട്.
മാലി ദിവേഹി രാജാവിൽ നിന്നുമാണ്‌ മാലിദ്വീപ് എന്ന പേരുണ്ടായതെന്നും ഭാഷ്യം ഉണ്ട്.
നൂറ്റാണ്ടുകൾക്കുമുൻപു തന്നെ ഇന്ത്യയുമായും ശ്രീലങ്കയുമായും മാലിദ്വീപിനു ബന്ധമുണ്ടായിരുന്നു.
പ്രാചീന സംസ്കാരങ്ങളിലെ സമുദ്രയാത്രികരുടെ ഇടത്താവളമായിരുന്നു മാലിദ്വീപ്.
ഇൻ ഗിരിവാറു എന്നറിയപ്പെടുന്ന ജനവിഭാഗമാണത്രേ മാലിദ്വീപിലെ ആദിമനിവാസികൾ.
തമിഴരിൽ നിന്നാണ് അവർ അവരുടെ വംശപാരമ്പര്യം അവകാശപ്പെടുന്നത്.
ഇതിഹാസമനുസരിച്ച് കോയ്മള എന്നു പേരുള്ള ഒരു സിംഹള രാജകുമാരനും ശ്രീലങ്കയിലെ രാജാവിന്റെ മകളായ അദ്ദേഹത്തിന്റെ ഭാര്യയും കയറിയ കപ്പൽ മാലിദ്വീപിലെ പവിഴപുറ്റിൽ കുടുങ്ങി നിന്നുപോയി.
അവർ മടങ്ങി പോകാതെ മാലിദ്വീപിൽ തന്നെ താമസിച്ചു.
‘തീമുഗെ’ എന്ന രാജവംശം അവർ സ്ഥാപിച്ചു.
അതിനു മുൻപ് ഗിരവാറുകൾക്കായിരുന്നു അവിടെ മുൻതൂക്കം.
ഇസ്ലാമിക സംസ്കാരത്തിനാണിന്ന് മാലിദ്വീപിൽ പ്രാധാന്യം.
1980ൽ വിശ്രുത നോർവീജിയൻ പര്യവേക്ഷകനായ തോർ ഹെയർദാലിനെ മാലദ്വിപ് സർക്കാർ ചരിത്രഗവേഷണത്തിന് അനുവദിച്ചു.
അദ്ദേഹം നടത്തിയ ഉത്ഖനനങ്ങളിൽ ഇസ്ലാമിന്റെ വരവിനും മുൻപുള്ള ഒട്ടേറെ പുരാവസ്തുക്കൾ കണ്ടെടുത്തു.
മാലിയിലെ നാഷണൽ മ്യൂസിയത്തിൽ അവ പ്രദർശിപ്പിച്ചിട്ടുണ്ട്.
പല പുരാതന സമൂഹങ്ങളും മാലിദ്വീപിൽ ഉണ്ടായിരുന്നു.
അവരുടെ ആരാധനാലയങ്ങളാണ് പിൽക്കാലത്ത് ഇസ്ലാമിക ദേവാലയങ്ങളായി മാറിയത്.
ഒട്ടേറെ വിദേശസംസ്കാരങ്ങളും മാലിദ്വീപിലെത്തി.
മലബാറിൽ നിന്നുള്ള മാപ്പിളമാരും ആ കൂട്ടത്തിലുണ്ടായിരുന്നു.
ബുദ്ധമതത്തിനു മേധാവിത്തമുണ്ടായിരുന്ന മാലിദ്വീപിൽ അറബിവ്യാപാരികളിലൂടെയാണ് ഇസ്ലാം മതം എത്തിച്ചേർന്നത്.
1153-ൽ അവസാനത്തെ ബുദ്ധമതസ്ഥനായ രാജാവ് ഇസ്ലാം മതം സ്വീകരിച്ചു.
ഇതിനുശേഷം 1932 വരെ 8 രാജവംശങ്ങളും 84 സുൽത്താന്മാരും മാലിദ്വീപ് ഭരിച്ചു.1558-ൽ പോർച്ചുഗീസുകാർ മാലിദ്വീപിൽ ആധിപത്യമുറപ്പിച്ചു.
1563-ൽ മുഹമ്മദ് തക്രുഫാനു അൽ-അസം എന്ന വിപ്ലവകാരി ജനകീയമുന്നേറ്റത്തിലൂടെ പോർച്ചുഗീസുകാരെ രാജ്യത്തുനിന്ന് തുരത്തി.
(ഇതിന്റെ സ്മരണയ്ക്കായി മാലിദ്വീപുകാർ ദേശീയദിനം ആചരിക്കുന്നു) പതിനേഴാം നൂറ്റാണ്ടിന്റെ മധ്യേ ഡച്ചുകാർ മാലിദ്വീപിൽ മേൽക്കോയ്മ നേടി.
ശ്രീലങ്കയിലെ ഡച്ച് മേധാവിത്വം ബ്രിട്ടീഷുകാർ 1796-ൽ അവസാനിപ്പിച്ചതോടുകൂടി മാലിദ്വീപിൽ നിന്നും ഡച്ചുകാർ പുറത്തായി.
ഇതോടെ മാലിദ്വീപ് ബ്രിട്ടീഷ് സംരക്ഷിതപ്രദേശമായി.
സുൽത്താൻ ഭരണം തുടർന്നുവെങ്കിലും ബ്രിട്ടനായിരുന്നു യധാർത്ഥ നിയന്ത്രണം.
1932 വരെ പരമ്പരാഗത സുൽത്താൻ വാഴ്ച്ച തുടർന്നു.
അതിനുശേഷം സുൽത്താൻ സ്ഥാനം തിരഞ്ഞെടുക്കപ്പെട്ടവർക്കാ‍യി.
മാലിദ്വീപിന്റെ തലസ്ഥാനം, മാലി .
1965 ജൂലൈ 25-ന് മാലിദ്വീപ് ബ്രിട്ടീഷ് ഭരണത്തിൽ നിന്ന് സ്വതന്ത്രമായി.
ഗാൻ, അദ്ദു എന്നീ പ്രദേശങ്ങളിലെ സൈനിക താവളങ്ങൾ നൂറ് വർഷത്തേക്ക് ഉപയോഗിക്കാൻ പാട്ടക്കരാർ ഒപ്പിട്ടുകൊണ്ടാണ് ബ്രിട്ടൻ സ്വാതന്ത്ര്യം അനുവദിച്ചത്.
1968-ൽ ദേശീയ ഹിതപരിശോധനയിലൂടെ മാലിദ്വീപിൽ സുൽത്താൻ ഭരണം അവസാനിച്ചു.
ആദ്യ പ്രസിഡന്റായി ഇബ്രാഹിം നസീർ സ്ഥാനമേറ്റു.
1973-ൽ അദ്ദേഹം വീണ്ടും പ്രസിഡന്റായെങ്കിലും രാജ്യത്തിന്റെ സാമ്പത്തികനില വഷളായി.
ഗാൻ, അദ്ദു എന്നീ പ്രദേശങ്ങൾ ബ്രിട്ടൻ ഉപേക്ഷിച്ചതോടെ വരുമാനത്തിൽ വലിയ ഇടിവുണ്ടായി.
1978-ൽ ഖജനാവിലെ ലക്ഷക്കണക്കിനു ഡോളറുമായി പ്രസിഡന്റ് നസീർ സിംഗപ്പൂരിലേക്ക് പലായനം ചെയ്തു.
ഈ പ്രതിസന്ധി ഘട്ടത്തിൽ പ്രസിഡന്റ് പദം മൗമൂൺ അബ്ദുൾ ഖയൂം ഏറ്റെടുത്തു.
1978 മുതൽ തുടർച്ചയായി അദ്ദേഹം പ്രസിഡന്റ് തിരഞ്ഞെടുപ്പിൽ വിജയിച്ചുവന്നു.
അദ്ദേഹത്തെ അട്ടിമറിക്കാൻ പലതവണ ശ്രമങ്ങളുണ്ടായി.
1988 നവംബർ മാസം സായുധരായ 80 തമിഴ് അക്രമികൾ (പ്ലോട്ട് എന്ന ശ്രീലങ്കൻ ഭീകരസംഘടനയിലെ അംഗങ്ങളായിരുന്നു അവർ) ഒരു കപ്പലിലെത്തി നടത്തിയ അട്ടിമറി ശ്രമം ഇന്ത്യ പരാജയപ്പെടുത്തി.
ഖയൂമിന്റെ സഹായാഭ്യർത്ഥനയെ തുടർന്ന് അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി 1600 സൈനികരെ വിമാനമാർഗ്ഗം മാലിദ്വീപിലെത്തിച്ചു.
ഇന്ത്യൻ പട്ടാളത്തിന്റെ വരവോടെ തന്നെ അക്രമികൾ പലായനം ചെയ്തു.
തുടർന്നുണ്ടായ ഏറ്റുമുട്ടലിൽ 19 പേർ മരിച്ചു.
ബന്ദികളാക്കപ്പെട്ട ഏതാനും പേർക്കും ജീവൻ നഷ്ടമായി.
മൂന്നു ദിവസത്തിനകം അക്രമികളുടെ കപ്പൽ ഇന്ത്യൻ സൈന്യം പിടിച്ചെടുത്തു.
തടവുകാരായ അക്രമികൾക്ക് മാലിദ്വീപിൽ ജീവപര്യന്തം തടവു ശിക്ഷ ലഭിച്ചു.
ശ്രീലങ്കയിൽ പ്രവർത്തിക്കുന്ന അബ്ദുള്ള ലുത്ഫി എന്ന മാലിദ്വീപുകാരൻ വ്യവസായിയായിരുന്നു ഈ അട്ടിമറി ശ്രമത്തിനു പിന്നിൽ.
2008 ഒക്ടോബറിൽ നടന്ന തിരഞ്ഞെടുപ്പിൽ മൗമൂൺ അബ്ദുൽ ഖയൂമിനെ അട്ടിമറിച്ച് മുഹമ്മദ് നഷീദ് മാലിദ്വീപിന്റെ പ്രസിഡന്റ് ആയി.
മാലദ്വീപിൽ ജനാധിപത്യരീതിയിൽ തിരഞ്ഞെടുക്കപ്പെട്ട ആദ്യത്തെ പ്രസിഡന്റാണ് മുഹമ്മദ് നഷീദ്.
2008 നവംബർ 11-ന് ഇദ്ദേഹം അധികാരമേറ്റു.
മുമ്പ് രാഷ്ട്രീയത്തടവുകാരനായിരുന്ന നഷീദ് ഭരണത്തിലെത്തുന്നതോടെ 30 വർഷം നീണ്ട ഖയൂം ഭരണത്തിന് അന്ത്യമാകുകയും മാലിദ്വീപ് ജനാധിപത്യത്തിലേക്ക് കടക്കുകയും ചെയ്തു.
പ്രസിഡന്റ് ഖയൂമിന്റെ ഭരണത്തെയും നയങ്ങളെയും നഖശിഖാന്തം എതിർത്ത നഷീദ് മാലദ്വീപിയൻ ഡെമോക്രാറ്റിക് പാർട്ടിയുടെ സ്ഥാപകനും ഉന്നത നേതാവുമാണ്.
മനുഷ്യാവകാശ പ്രവർത്തകനും പരിസ്ഥിതി വാദിയും രാഷ്ട്രീയത്തടവുകാരനുമായിരുന്ന മുഹമ്മദ് നഷീദ് 30 വർഷത്തെ മുഹമ്മദ് ഖയൂമിന്റെ ഏകാധിപത്യ ഭരണത്തിന് അന്ത്യം കുറിച്ചു കൊണ്ട് 2008 ലാണ് അധികാരമേറ്റത്.
കാലാവസ്ഥ വ്യതിയാനത്തെ നേരിടുന്നതിന്റെ ഭാഗമായി കടലിനടിയിൽ മന്ത്രിസഭായോഗം ചേരുകയും കാലാവസ്ഥ വ്യതിയാനത്തിന്റെ പ്രത്യാഘാതങ്ങളെക്കുറിച്ച് ബോധവത്കരണം നടത്തുന്നതിനായി ലോകരാജ്യങ്ങളിൽ യാത്രകൾ നടത്തുകയും ചെയ്തിരുന്നു.
എന്നാൽ മാലദ്വീപിൽ ജനാധിപത്യപരമായി തിരഞ്ഞെടുക്കപ്പെട്ട ആദ്യത്തെ പ്രസിഡന്റായ മുഹമ്മദ് നഷീദ് 2012 ഫിബ്രവരി 7-ന് രക്തരഹിത അട്ടിമറിയിലൂടെ പുറത്താക്കപ്പെട്ടു.
ആഴ്ച്ചകൾ നീണ്ട ജനകീയ പ്രക്ഷോഭത്തിനൊടുവിൽ രാജ്യത്തെ പോലീസുകാരും കലാപത്തിനിറങ്ങിയതോടെയാണ് അദ്ദേഹം ഒഴിയാൻ നിർബന്ധിതനായത്.
നഷീദ് പ്രസിഡണ്ട്‌ ആയിരിക്കുമ്പോൾ വൈസ്‌ പ്രസിഡണ്ട്‌ ആയിരുന്ന വഹീദ് ഹസ്സൻ ആയിരുന്നു 2013 വരെ മാലി ദ്വീപിന്റെ പ്രസിഡണ്ട്‌ .
2013 ലെ ഇലക്ഷനിൽ മുൻ പ്രസിഡന്റ് ആയിരുന്ന മുഹമ്മദ് നഷീദ്‌ നെ പിന്തള്ളികൊണ്ട് ഘയൂം ന്റെ അർധ സഹോദരനായ അബ്ദുല്ല യമീൻ ജയിക്കുകയും ചെയ്തു.
2018 ഫെബ്രുവരി യിൽ 15 ദിവസത്തെ അടിയന്തരാവസ്ഥ പ്രഖ്യാപിക്കുകയും ചെയ്തു.
അമ്പതംഗ പാർലമെന്റായ പീപ്പിൾസ് മജ്‌ലിസ് രഹസ്യബാലറ്റിലൂടെ 5 വർഷത്തേക്ക് പ്രസിഡന്റിനെ നാമനിർദ്ദേശം ചെയ്യുന്നു.
ദേശീയ ഹിതപരിശോധന ഇത് അംഗീകരിക്കണം.
പാ‍ർലമെന്റിന്റെ കാലാവധി 5 വർഷമാണ്.
ഓരോ ദ്വീപിൽ നിന്നും രണ്ട് പുരുഷ അംഗങ്ങളെ വീതം വോട്ടെടുപ്പിലൂടെ തിരഞ്ഞെടുക്കുന്നു.
എട്ട് പേരെ പ്രസിഡന്റ് നാമനിർദ്ദേശം ചെയ്യുന്നു.
മാലിദ്വീപിയൻ പീപ്പിൾസ് പാർട്ടിക്കാണ് രാജ്യത്ത് നിയന്ത്രണമുള്ളത്.
2005ലെ തിരഞ്ഞെടുപ്പിനുശേഷം മറ്റ് പ്രതിപക്ഷ പാർട്ടികൾക്ക് രാജ്യത്ത് നിയമപരമായ അംഗീകാരം ലഭിച്ചു.
ഇസ്ലാമിക നിയമമാണ് രാജ്യത്തെ നീതിന്യായവ്യവസ്ഥയ്ക്ക് അടിസ്ഥാനം.
ഭൂപ്രകൃതി മാലിദ്വീപിലെ തലസ്ഥാനമായ മാലിയിലെ ഒരു തെരുവ്.
26 പവിഴദ്വീപസമൂഹങ്ങൾ (അറ്റോൾ) ചേർന്നതാണ് മാലിദ്വീപുകൾ.
ഓരോ പവിഴദ്വീപസമൂഹത്തിലും ഒട്ടേറെ ചെറുദ്വീപുകൾ ഉണ്ടാകും.
അങ്ങനെ ആകെ 1200 ഓളം പവിഴപുറ്റ് ദ്വീപുകളാണ് ഈ ദ്വീപസമൂഹത്തിലുള്ളത്.
വലയാകൃതിയാണ് ഇവയ്ക്കുള്ളത്.
അറ്റോളിന്റെ നടുവിൽ തെളിനീലിമയുള്ള ജലാശയം ഉണ്ടാകും.
ഒരു മുത്തുമാല പോലെയാണ് മാലിദ്വീപിലെ ഓരോ അറ്റോളും.
ആ മാലയിലെ മുത്തുകളാണ് ചെറുദ്വീപുകൾ.
ഒന്നോ രണ്ടോ ചതുരശ്ര കിലോമീറ്ററാണ് ഓരോ ചെറുദ്വീപിന്റെയും വിസ്തീർണ്ണം.
ഓരോ അറ്റോളിലും ജനവാസമില്ലാത്ത ഒട്ടേറെ ദ്വീപുകളുണ്ട്.
അറ്റോളിലെ ദ്വീപുകൾ തമ്മിൽ റോഡ് മാർഗ്ഗം ബന്ധിപ്പിച്ചിട്ടുണ്ട്.
12 കിലോമീറ്ററാണ് ആകെ റോഡിന്റെ നീളം.
കുന്നുകളോ നദികളോ മാ‍ലിദ്വീപുകളിലില്ല.
കുറ്റിക്കാടുകളും പൂക്കളും ഉണ്ടെങ്കിലും മരങ്ങൾ അധികമില്ല.
തെങ്ങും ശീമപ്ലാ‍വും ആലും ആണ് പ്രധാന മരങ്ങൾ.
മണൽ നിറഞ്ഞതും ഉപ്പിന്റെ അംശം കൂടിയതുമായ ഭൂമിയിൽ കൃഷി ചെയ്യുന്നത് ദുഷ്കരമാണ്.
ആകെയുള്ള കൃഷി വാഴ, തെങ്ങ്, ചേമ്പ്, മത്തങ്ങ, മുളക്, മാങ്ങ എന്നിവയാണ്.
ഭൂജലവും മഴവെള്ളവുമാണ് പരമ്പരാഗതമായി കുടി വെള്ളത്തിനുപയോഗിച്ചിരുന്നത്.
എന്നാലിപ്പോൾ ഡീസലൈനേഷൻ സാങ്കേതികവിദ്യ ഉപയോഗിച്ച് കടൽ വെള്ളം ശുദ്ധീകരിച്ച് ഉപയോഗിക്കുന്നുണ്ട്..
കേരളവുമായി വളരെ സാമ്യമുള്ളതാണ് മാലിദ്വീപിലെ കാലാവസ്ഥ.
വർഷം മുഴുവൻ 24 ഡിഗ്രി മുതൽ 33 ഡിഗ്രി സെൽ‌ഷ്യസിനിടയിലാണ് താപനില.
വേനൽക്കാലം,മഴക്കാലം എന്നീ രണ്ട് ഋതുക്കൾ മാത്രമേ മാലിദ്വീപിലുള്ളു.
വിനോദസഞ്ചാരവും മീൻപിടിത്തവുമാണ് മാലിദ്വീപിലെ സമ്പദ് വ്യവസ്ഥയുടെ അടിത്തറ.
ജനങ്ങളുടെ മുഖ്യതൊഴിലായിരുന്ന മീൻപിടുത്തമാണ് നൂറ്റാണ്ടുകളായി രാജ്യത്തെ മുന്നോട്ട് നയിച്ചിരുന്നത്.
ടൂറിസം വികസിച്ച ശേഷം ജനങ്ങൾ മീൻപിടുത്തത്തിൽ നിന്ന് പിൻ‌വാങ്ങുന്ന കാഴച്ചയാണ് കാണുന്നത്.
ടൂറിസം വിദേശനാണ്യം നേടിത്തരുന്നതോടൊപ്പം അനവധി തൊഴിലവസരങ്ങളും സൃഷ്ടിച്ചു.
അലസജീവിതം നയിക്കുന്നൊരു ജനതയെ ടൂറിസം സൃഷ്ടിച്ചു എന്ന് മാലിദ്വീപിലെ പഴമുറക്കാർ പരാതി പറയുന്നു.
ദിവേഹി ഭാഷ
മാലിദ്വീപിലെ ഔദ്യോഗിക ഭാഷയാണ് ദിവേഹി .
സിംഹളഭാഷയോടാണിതിന് കൂടുതൽ അടുപ്പം.
വലതുനിന്ന് ഇടത്തോട്ട് എഴുതുന്ന “തനാ” എന്ന ലിപിയാണ് ദിവേഹിയുടേത്.
പലയിടത്തായി കിടക്കുന്ന ദ്വീപുകളിലും പല ഗ്രാമ്യഭാഷാ ഭേദങ്ങളും കാണാവുന്നതാണ്.
ദിവേഹിക്ക് 3 വ്യത്യസ്ത തലത്തിലുള്ള ഭാഷാഭേദങ്ങളുണ്ട്.
“റീതി ഭാസ്“ എന്നറിയപ്പെടുന്ന ഏറ്റവും ഉയർന്ന തലം (ഏറ്റവും സംശുദ്ധമായ ഭാഷ) സമൂഹത്തിലെ ഉന്നതരാലും റേഡിയോയിലും ടെലിവിഷനിലും ഒക്കെ ഉപയോഗിക്കപ്പെടുന്നു.
രണ്ടാമത്തെ തലം സമൂഹത്തിലെ ഉന്നതരെയും മുതിർന്നവരെയും 
ബഹുമാനിക്കാനായി ഉപയോഗിക്കുന്നു.
മൂന്നാമത്തെ തലം സാധാരണ ജനങ്ങൾ ഉപയോഗിക്കുന്നു.
ദിവേഹി എഴുതാനുപയോഗിക്കുന്ന ലിപിയാ‍യ “തനാ” പതിനാറാം നൂറ്റാണ്ടിലാണ് വികസിപ്പിച്ചത്.
പോർച്ചുഗീസുകാരെ തൂത്തെറിഞ്ഞശേഷം ജനതയാകെ ഇസ്ലാമിലേക്ക് മാറാൻ തീരുമാനിച്ച സമയത്താണ് അത് വികസിപ്പിക്കപ്പെട്ടത്.
അതിനു മുൻപുണ്ടായിരുന്ന ലിപിയിൽ നിന്ന് വ്യത്യസ്തമായി വലത് നിന്ന് ഇടത്തോട്ട് അറബി ലിപി പോലെ അറബിയിലെ ശൈലികൾ ഉൾപ്പെടുത്താനാകുന്നവിധമാണ് “തനാ“ സൃഷ്ടിക്കപ്പെട്ടിരിക്കുന്നത്.
ലിപിയിൽ 24 അക്ഷരങ്ങളുണ്ട്.
അതിൽ 9 എണ്ണം അറബിക്ക് സംഖ്യകൾ ആണ്.
തനായിലെ സ്വരാക്ഷരങ്ങളുടെ മുകളിൽ ഒരു വരയുണ്ടാകും.
ജനങ്ങൾ ചൂരമീനുമായി ഒരു മാലിദ്വീപുകാരൻ
വിവിധ സംസ്കാരങ്ങളുടെയും വംശീയതകളുടെയും കലർപ്പാണ് മാലിദ്വീപ് ജനത.
തെക്കേ ഇന്ത്യക്കാരായിരുന്നു ഇവിടെ ആദ്യം പാർപ്പുറപ്പിച്ച ജനത.
പിന്നീട് ശ്രീലങ്കക്കാരും മലയൻ ദ്വീപസമൂഹങ്ങളിൽ നിന്നുള്ളവരും എത്തി.
പിന്നീട് കിഴക്കനാഫ്രിക്കക്കാരും അറബികളും എത്തി.
ഇസ്ലാമാണ് മാലിദ്വീപിലെ ഔദ്യോഗികമതം.
പൗരത്വം ലഭിക്കണമെങ്കിൽ മുസ്ലിം ആയിരിക്കണം.
അത്ര കർക്കശമോ ദൃഡമോ അല്ലാത്ത ജാതി സമ്പ്രദായമാണ് മാലിദ്വീപിൽ നിലനിൽക്കുന്നത്.
സമൂഹത്തിലെ ഉന്നതർ തലസ്ഥാനമായ മാലെയിലാണ് കേന്ദ്രീകരിച്ചിട്ടുള്ളത്.
തദ്ദേശീയർ താ‍മസിക്കാത്ത ദ്വീപുകളിലാണ് വിദേശവിനോദസഞ്ചാരികൾക്കായി റിസോർട്ടുകൾ ഉള്ളത്.
സ്ത്രീകൾക്ക് ഉയർന്ന തരത്തിലുള്ള സ്വാതന്ത്ര്യം ഉള്ള അപൂർവ്വം ഇസ്ലാമിക സമൂഹങ്ങളിലൊന്നാണ് മാലിദ്വീപിലുളളത്.
വളരെ ഉയർന്ന വിവാഹമോചന നിരക്കും മാലിദ്വീപ് സമൂഹത്തിൽ കാണാം.
മാതൃകേന്ദ്രിത പാരമ്പര്യമാണ് അവിടുത്തെ ജനസമൂഹത്തിനുള്ളത്.
ആഹാരം മാലിദ്വീപിലെ ഭക്ഷണപദാർത്ഥങ്ങൾ‍
മാലിദ്വീപിലെ വിഭവങ്ങൾ വളരെ രുചികരമാണ്.
ചൂര മീൻ അവരുടെ ഭക്ഷണത്തിന്റെ അവിഭാജ്യ ഘടകമാണ്.
കേരളത്തിലെ പല വിഭവങ്ങളുമായി വളരെ സാമ്യമുള്ളതാണ് മാലിദ്വീപിലെ വിഭവങ്ങൾ പലതും.
പ്രാതലിനു കഴിക്കുന്നത് “റോഷി“ എന്ന റൊട്ടിയാണ് (അതിനെ മാലിദ്വീപിലെ പുതിയ തലമുറ “ഡിസ്ക്” എന്ന് വിളിക്കുന്നു).
അതിന്റെ കൂടെ തേങ്ങാപീരയും, ചൂരയും, നാരങ്ങാനീരും, തക്കാളിയും, മുളകും ചേർത്തുണ്ടാക്കുന്ന “മാസ് ഹുണി” എന്ന  ഒരു പീരയും ചേർത്താണ് കഴിക്കുന്നത്.
കട്ടൻ കാപ്പി കുടിയും വെറ്റമുറുക്കും മാലിദ്വീപ് നിവാസികളുടെ ദൌർബല്യമാണ്.
പുഴുക്കലരിയുടെ ചോറും “ഗരുദിയ“ എന്നറിയപ്പെടുന്ന  മീൻ‌കറിയും (മിക്കവാറും ചൂര മീൻ കറി) ഇലത്തോരനുകളും (ഉദാ: വാഴപിണ്ടി തോരൻ, അകത്തിപൂവിന്റെ തോരൻ) ഒക്കെയാണ് അവരുടെ ആഹാരം. മീൻ‌കറികൾ പലവിധമുണ്ട്. തേങ്ങാപാലിൽ സ്റ്റൂ പോലെ ഉണ്ടാക്കുന്നതും, മസാല ചേർത്ത് നാടൻ മീൻ‌കറി പോലെ ഉണ്ടാക്കുന്നതും, രസം പോലെ ഉണ്ടാക്കുന്നതും ഒക്കെ ലഭ്യമാണ്. മാലിദ്വീപിലെ പലഹാരങ്ങളും ചൂരമീൻ ചേർത്തുണ്ടാക്കുന്നവയാണ്. അരിയുണ്ട പോലെയിരിക്കുന്ന “ഗുല”, ചൂര സമൂസ, ചൂര റോൾ എന്നിവ അവിടെ വളരെ ജനപ്രിയം ആണ്.
സസ്യാഹാരം മാത്രം കഴിക്കുന്നവർ മാലിദ്വീപിൽ ചെന്നാൽ വളരെ കഷ്ടപ്പെടേണ്ടിവരും.
കാരണം മീൻ (മിക്കവാറും ചൂര) ഇല്ലാത്തൊരു ആഹാരപദാർത്ഥത്തെക്കുറിച്ച് ആലോചിക്കുന്നതുപോലും മാലിദ്വീപ് നിവാസികൾക്ക് പ്രയാസമായിരിക്കും.
[] അവലംബം ↑ UN estimate for mid 2005 ↑ ↑ ആധാരം
1. 'The Marvellous Maldive Islands', National Geographic - June 1957.
National Geographic Society, Washington DC.
Hockly,TW.
"The Two Thousand Isles" H F and G Witherby, London 1935.
Department of Information.
"The Maldive Islands today. Male' " കുറിപ്പുകൾ മറ്റ് ലിങ്കുകൾ Maldives വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Information Ministry Google Maps satellite image of the Maldives WikiMapia.org annotated map of the Maldives Satellite images of all atolls from oceandots.com Archived 2010-12-23 at the Wayback Machine .
Pictures of the Maldives
മിനാഹ് ബേഡ് ഇംഗ്ലീഷ് വിലാസം https://ml.wikipedia.org/wiki/Minah_Bird
1970-കളിൽ യുണൈറ്റഡ് കിംഗ്ഡത്തിൽ സജീവമായിരുന്ന ഒരു നൈജീരിയൻ മോഡലും നടിയുമായിരുന്നു മിനാ ഒഗ്ബെനിയാലു ബേർഡ് (11 മാർച്ച് 1950 - ജൂലൈ 1995) .
നൈജീരിയയിലെ അബയിൽ ജനിച്ച ബേഡ് നൈജീരിയയിലും ഫിൻ‌ലൻഡിലും വിദ്യാഭ്യാസം നേടി.
അപ്പ് പോംപൈ (1971), ഫോർ ഡൈമൻഷൻസ് ഓഫ് ഗ്രേറ്റ (1972), ദ ലവ് ബോക്സ് (1972), ലേഔട്ട് ഫോർ 5 മോഡൽസ്(1972), പെർസിസ് പ്രോഗ്രസ് (1974), വാംപിറ (1974), ആൽഫി ഡാർലിംഗ് (1976) ദി സ്റ്റഡ് (1978), ദി ലണ്ടൻ കണക്ഷൻ (1979), എ നൈറ്റിംഗേൽ സാങ് ഇൻ ബെർക്ക്‌ലി സ്‌ക്വയർ (1979) തുടങ്ങിയ സിനിമകളിൽ പ്രത്യക്ഷപ്പെട്ടു.
"ബ്രിട്ടീഷ് സെക്‌സ് ഫിലിമുകളിലെ ഒരേയൊരു കറുത്ത നക്ഷത്രം" എന്ന് വിശേഷിപ്പിക്കപ്പെട്ട അവരെ 1970-കളുടെ അവസാനം മുതൽ പൊതുദർശനത്തിൽ നിന്ന് അപ്രത്യക്ഷമായി.
1995-ൽ ഹൃദയാഘാതത്തെ തുടർന്ന് ഏതാനും ആഴ്ചകൾക്ക് ശേഷം അവരുടെ ലണ്ടൻ കൗൺസിൽ ഫ്ലാറ്റിൽ മരിച്ച നിലയിൽ കണ്ടെത്തി.
ഇമാൻ, ഗ്രേസ് ജോൺസ് എന്നിവരോടൊപ്പം "ഫാഷനിൽ കറുത്തവർഗ്ഗക്കാരായ സ്ത്രീകൾക്ക് വഴിയൊരുക്കിയ കറുത്ത നിറമുള്ള ഫാഷൻ മോഡലുകളുടെ" പട്ടികയിൽ ബേർഡ് ഉൾപ്പെടുന്നു.
1970 നവംബറിൽ ഓസ് മാസികയുടെ മുഖചിത്രത്തിൽ അവർ പ്രത്യക്ഷപ്പെട്ടു.
70-കളുടെ മധ്യത്തിൽ സൺ‌ഡേ മിററിൽ വന്ന ഒരു പരമ്പരയിലൂടെ അവർ ക്രഡിറ്റ് ചെയ്യപ്പെട്ടു.
അത് കിസ് എൻ ടെൽ സ്റ്റോറികളുടെ പ്രവണത പത്രങ്ങളിൽ ജനിപ്പിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Minah Bird
മിഷിയോ കാക്കു ഇംഗ്ലീഷ് വിലാസം https://ml.wikipedia.org/wiki/Michio_Kaku
ഒരു അമേരിക്കൻ സൈദ്ധാന്തിക ഭൗതികശാസ്ത്രജ്ഞനാണ് (Theoretical Physicist) ഡോ. മിഷിയോ കാക്കു (1947 ജനുവരി 24).
സിറ്റി കോളേജ്  ഓഫ് ന്യൂ യോർക്കിലെ ഹെന്റി സെമറ്റ് പ്രഫസർ ആയ ഡോ.കാക്കു String field theory യുടെ ഉപജ്ഞാതാക്കളിൽ ഒരാളാണ്.
ശാസ്ത്രസംബന്ധിയായ അനേകം പുസ്തകങ്ങൾ എഴുതിയിട്ടുള്ള അദ്ദേഹം ശാസ്ത്രത്തെ ജനകീയമാക്കുന്നതിൽ പ്രധാന പങ്ക് വഹിക്കുന്നുണ്ട്.
റേഡിയോ, ടെലിവിഷൻ , സിനിമ എന്നീ മാധ്യമങ്ങളിലും നിരന്തരമായി പ്രത്യക്ഷപ്പെടാറുണ്ട്.
ഓൺ ലൈൻ ബ്ലോഗിലും അനേകം ലേഖനങ്ങൾ എഴുതാറുണ്ട്.
കാലിഫോർണിയയിലെ സാൻ ഹോസെ എന്ന സ്ഥലത്ത് ജപ്പാൻ വംശജരായ മാതാപിതാക്കൾക്ക് കാക്കു ജനിച്ചു.
അദ്ദേഹത്തിന്റെ മുത്തച്ഛന് 1906 ഇലെ സാൻഫ്രാൻസിസ്കോ ഭൂകമ്പത്തെത്തുടർന്ന് ശുദ്ധീകരണ പ്രവർത്തനങ്ങളിൽ പങ്കെടുക്കാൻ അമേരിക്കയിൽ എത്തിയതായിരുന്നു.
ഡോ.കാക്കുവിന്റെ പിതാവ് ജനിച്ചത് കാലിഫോർണിയയിലാണെങ്കിലും പഠിച്ചത് ജപ്പാനിൽ ആയിരുന്നു.
രണ്ട് സഹോദരങ്ങൾ ഉണ്ട്.
പൌലോ ആൾട്ടോയിലെ കബ്ബെർളി ഹൈസ്ക്കൂളിൾ പഠിക്കുമ്പോൾ കാക്കു വീട്ടിലെ ഗരാജിൽ ഒരു ആറ്റം സ്മാഷർ നിർമ്മിച്ചു.
ന്യൂ മെക്സിക്കോയിലെ അൽ ബുകെർ ക്യൂയില് വച്ച് നടന്ന നാഷണൽ സയൻസ്ഫെയറിൽ ഭൌതികശാസ്ത്രജ്ഞനായ ഏദ്വേഡ് ടെല്ലറിന്റെ ശ്രദ്ധ പിടിച്ചുപറ്റി.
അദ്ദേഹം കാക്കുവിനെ തന്റെ പിൻഗാമിയായി കണക്കാക്കി ഹെർട്ട്സ് എഞ്ജിനീയറിങ് സ്കോളർഷിപ്പിനായി തിരഞ്ഞെടുത്തു.
1968 ഇല് ഹാർവാഡ് യൂണിവേഴ്സിറ്റിയിൽ നിന്നും ബിരുദം പൂർത്തിയാക്കിയ കാക്കു ഭൌതികശാസ്ത്രത്തിൽ ക്ലാസ്സിൽ ഒന്നാമനായിരുന്നു.
പിന്നീട് 1972 ഇൽ  ബെർക്കിളിയിലെ യൂണിവേഴ്സിറ്റി ഓഫ് കാലിഫോർണിയയില് നിന്നും പി എച് ഡി സ്വന്തമാക്കി.
അതേ വർഷം തന്നെ പ്രിൻസ് ടൺ യൂണിവേഴ്സിറ്റിയിൽ അദ്ധ്യാപനം തുടങ്ങി.
വിയറ്റ്നാം യുദ്ധത്തിന്റെ സമയത്ത് ജോർജ്ജിയയിലെ ഫോർട്ട് ബെന്നിങ്ങില് കാക്കു തന്റെ യു എസ് ആർമി പരിശീലനവും വാഷിങ്ടണിലെ ഫോർട്ട് ലൂയിസിൽ നിന്ന് അഡ്വാൻസ്ഡ് ഇൻഫാൻട്രി പരിശീലനവും പൂർത്തിയാക്കി.
ഏതായാലും കാക്കു പട്ടാളജീവിതം തുടങ്ങുന്നതിന് മുമ്പേ വിയറ്റ്നാം യുദ്ധം അവസാനിച്ചു.
ന്യൂ യോർക്ക് യൂണിവേഴ്സിറ്റിയിലും പ്രിൻസ്റ്റണിലെ ഇൻസ്റ്റിറ്റ്യൂട്ട് ഓഫ് അഡ് വാൻസ്ഡ് സ്റ്റഡിയിലും വിസിറ്റിങ് പ്രഫസർ ആയിരുന്നു.
ഇപ്പോൾ സിറ്റി കോളേജ്  ഓഫ് ന്യൂയോർക്കിലെ ഹെന്റി സെമറ്റ് പ്രഫസർ ആയി പ്രവർത്തിക്കുന്നു.
കാക്കു superstring theory, supergravity, supersymmetry, hadronic physics എന്നീ വിഷയങ്ങളിൽ എഴുപതിലധികം ലേഖനങ്ങൾ ഭൗതികശാസ്ത്ര പ്രസിദ്ധീകരണങ്ങളിൽ എഴുതിയിട്ടുണ്ട്.
1974 ഇൽ പ്രൊ. കെയ്ജി കിക്കാവയുടെ കൂടെ ഒസാക്ക യൂണിവേഴ്സിറ്റിയിൽ കുറിച്ചുള്ള ആദ്യത്തെ കുറിപ്പുകൾ തയ്യാറാക്കി.
പോപുലർ സയൻസ്
ഡോ. കാക്കു ശാസ്ത്രത്തിനെ ജനകീയവൽക്കരിക്കുന്നതിൽ പ്രശസ്തനാണ്.
ടെലിവിഷൻ , റേഡിയോ പരിപാടികളും നടത്തുന്നുണ്ട്.
ഗ്രന്ഥങ്ങൾ Physics of the Future Physics of the Impossible Hyperspace (book)|Hyperspace Einstein's Cosmos Parallel Worlds (book)|Parallel Worlds Beyond Einstein (book)|Beyond Einstein (with Jennifer Thompson) Visions: How Science Will Revolutionize the 21st Century
Hyperspace വില് പനയില് മുന് നിരയിലും ന്യൂ യോര് ക്ക് ടൈം സില് ഒന്നാം കിട ശാസ്ത്രപുസ്തകങ്ങളില് ഒന്നായി തിരഞ്ഞെടുക്കപ്പെടുകയും ചെയ്തിരുന്നു.
Paraller Worlds സാമുവല് ജോണ് സണ് പുരസ്ക്കാരം നേടി.
പുറത്തേയ്ക്കുള്ള കണ്ണികൾ Michio Kaku എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Getting Physical: Dr. Michio Kaku Explains Einstein's Genius Archived 2012-08-23 at the Wayback Machine .
Russia Takes Aim at Asteroids , op-ed on asteroid defense, Wall St. Journal, Jan. 5, 2010 The Skeptics' Guide To The Universe interview ഇന്റർനെറ്റ് മൂവി ഡാറ്റാബേസിൽ നിന്ന് മിഷിയോ കാക്കു Michio Kaku Archived 2012-04-21 at the Wayback Machine .
on National Public Radio About Michio Kaku
മിഷേൽ കിം ഇവാൻസ് ഇംഗ്ലീഷ് വിലാസം https://ml.wikipedia.org/wiki/Michele_K.
_Evans
ഒരു അമേരിക്കൻ ഇന്റേണിസ്റ്റും മെഡിക്കൽ ഓങ്കോളജിസ്റ്റുമാണ് മിഷേൽ കിം ഇവാൻസ് .
നാഷണൽ ഇൻസ്റ്റിറ്റ്യൂട്ട് ഓൺ ഏജിംഗിൽ സീനിയർ ഇൻവെസ്റ്റിഗേറ്ററും ഡെപ്യൂട്ടി സയന്റിഫിക് ഡയറക്ടറുമാണ്.
ഇവാൻസ് 1977-ൽ ബർണാഡ് കോളേജിൽ നിന്ന് എ.ബി. ബയോളജിയിൽ ബിരുദം നേടി.
1981-ൽ ന്യൂജേഴ്‌സി-റോബർട്ട് വുഡ് ജോൺസൺ മെഡിക്കൽ സ്‌കൂളിലെ യൂണിവേഴ്‌സിറ്റി ഓഫ് മെഡിസിൻ ആൻഡ് ഡെന്റിസ്ട്രിയിൽ നിന്ന് അവർ മെഡിക്കൽ ബിരുദം നേടി.
ഇവാൻസിന് എമോറി യൂണിവേഴ്സിറ്റി സ്കൂൾ ഓഫ് മെഡിസിനിൽ ഇന്റേണൽ മെഡിസിനിൽ ബിരുദാനന്തര പരിശീലനവും നാഷണൽ ക്യാൻസർ ഇൻസ്റ്റിറ്റ്യൂട്ടിലെ ക്ലിനിക്കൽ ഓങ്കോളജി പ്രോഗ്രാമിന്റെ മെഡിസിൻ ബ്രാഞ്ചിൽ മെഡിക്കൽ ഓങ്കോളജിയിൽ ഫെലോഷിപ്പ് പരിശീലനവും ലഭിച്ചു.
ഒരു ഫിസിഷ്യൻ സയന്റിസ്റ്റായി പരിശീലനം നേടിയ ഒരു ഇന്റേണിസ്റ്റും മെഡിക്കൽ ഓങ്കോളജിസ്റ്റുമാണ് ഇവാൻസ്.
ആരോഗ്യ അസമത്വങ്ങളിൽ എപ്പിഡെമിയോളജിക്കൽ ക്ലിനിക്കൽ ഗവേഷണവും ആരോഗ്യ അസമത്വങ്ങളുടെ ജീവശാസ്ത്രത്തെക്കുറിച്ചുള്ള അടിസ്ഥാന ബെഞ്ച് ഗവേഷണവും അവർ നടത്തുന്നു.
പാർപ്പിട അരക്ഷിതാവസ്ഥ, പൊണ്ണത്തടി, കാപ്പികുടി എന്നിവ ഉൾപ്പെടെയുള്ള ഘടകങ്ങളുടെ ആരോഗ്യ ഫലങ്ങളെ കുറിച്ച് അവർ അന്വേഷിച്ചു.
ഇവാൻസും അവരുടെ സഹപ്രവർത്തകരും വാദിക്കുന്നത് രോഗിയെയും പൊതുജനാരോഗ്യത്തെയും ബാധിക്കുന്ന ഒരു പ്രധാന സാമൂഹിക പ്രശ്നമാണ് വംശം എന്നാണ്.
അവർ 2017 വരെ യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസ് കമ്മീഷൻഡ് കോർപ്സിൽ അംഗമായി സേവനമനുഷ്ഠിച്ചു.
ക്യാപ്റ്റനായി വിരമിച്ചു.
ഇവാൻസ് നാഷണൽ ഇൻസ്റ്റിറ്റ്യൂട്ട് ഓൺ ഏജിംഗിൽ (എൻഐഎ) ഡെപ്യൂട്ടി സയന്റിഫിക് ഡയറക്ടറായും എൻഐഎ ഇൻട്രാമ്യൂറൽ റിസർച്ച് പ്രോഗ്രാമിന്റെ പരിശീലന ഡയറക്ടറായും പ്രവർത്തിക്കുന്നു.
അവർ എൻഐഎയുടെ ലബോറട്ടറി ഓഫ് എപ്പിഡെമിയോളജി ആൻഡ് പോപ്പുലേഷൻ സയൻസിലെ സീനിയർ ഇൻവെസ്റ്റിഗേറ്ററാണ്.
ഡോ. ഇവാൻസ് ദി ന്യൂ ഇംഗ്ലണ്ട് ജേണൽ ഓഫ് മെഡിസിൻ ആൻഡ് മോളിക്യുലാർ ആൻഡ് സെല്ലുലാർ ബയോളജിയിൽ പ്രസിദ്ധീകരിച്ചിട്ടുണ്ട്.
അവലംബം Attribution This article incorporates public domain material from websites or documents of the National Institutes of Health.
External links Interview with Evans: "The Impact of Covid-19 on Minority Communities" at New England Journal of Medicine
മിഷേൽ ഡെഡെ ഇംഗ്ലീഷ് വിലാസം https://ml.wikipedia.org/wiki/Michelle_Dede
ഒരു നൈജീരിയൻ ഫ്രീലാൻസ് ടെലിവിഷൻ അവതാരകയും നടിയുമാണ് മിഷേൽ ഡെഡെ .
ഫ്ലവർ ഗേൾ എന്ന് പേരിട്ടിരിക്കുന്ന ചിത്രത്തിന്റെ സഹനിർമ്മാതാവ്, കൂടാതെ ടെലിവിഷൻ പരമ്പരയായ ഡെസ്പറേറ്റ് ഹൗസ്‌വൈവ്‌സ് ആഫ്രിക്കയിലും 2017 ലെ ഡ്രാമ ത്രില്ലർ ചിത്രമായ വാട്ട് ലൈസ് വിഥിനിലും അഭിനയിച്ചു.
ജർമ്മനിയിൽ ജനിച്ച ഡെഡെ സ്വാധീനമുള്ള ഒരു കുടുംബത്തിലാണ് വളർന്നത്.
അവരുടെ പിതാവ് എത്യോപ്യയിലെ നൈജീരിയൻ നയതന്ത്രജ്ഞനായ ബ്രൗൺസൺ ഡെഡെയാണ്.
അവരുടെ പ്രാഥമിക വിദ്യാഭ്യാസം ബ്രസീലിലും അവരുടെ സെക്കൻഡറി, ഹൈസ്കൂൾ വിദ്യാഭ്യാസം യഥാക്രമം ഓസ്ട്രേലിയയിലും എത്യോപ്യയിലും പൂർത്തിയാക്കി.
പിന്നീട് യുകെയിലെ ലണ്ടനിലെ അമേരിക്കൻ കോളേജിൽ ഫാഷൻ ഡിസൈനിംഗും മാർക്കറ്റിംഗും പഠിക്കുന്നതിനായി അവർ യുണൈറ്റഡ് കിംഗ്ഡത്തിലേക്ക് പോയി.
അതേ സ്ഥാപനത്തിൽ നിന്ന് കമ്മ്യൂണിക്കേഷനിൽ ബിരുദാനന്തര ബിരുദവും പിആർ ബിരുദവും നേടിയിട്ടുണ്ട്.
നൈജീരിയയിലെ ഒരു അവധിക്കാലത്തെ തുടർന്നാണ് അവരുടെ കരിയർ ആരംഭിച്ചത്.
അത് അവളെ വിനോദ രംഗത്തേക്ക് എത്തിച്ചു.
2006-ൽ, ഒലിസ അഡിബുവയ്‌ക്കൊപ്പം, ബിഗ് ബ്രദർ പരമ്പരയെ അടിസ്ഥാനമാക്കിയുള്ള ഒരു നൈജീരിയൻ ടെലിവിഷൻ പരമ്പരയായ ബിഗ് ബ്രദർ നൈജീരിയയുടെ ആദ്യ പതിപ്പിന് സഹ-അവതാരകയായി.
ഡെസ്‌പറേറ്റ് ഹൗസ്‌വൈവ്‌സ് ആഫ്രിക്ക എന്ന ടിവി സീരീസിൽ ടാരി ഗംബാഡിയയായി അഭിനയിക്കുന്നതിന് മുമ്പ് അവർ 2013 ലെ ഫ്ലവർ ഗേൾ എന്ന ചിത്രത്തിന്റെ സഹനിർമ്മാതാവായി.
ഒരു ടി.വി ഹോസ്റ്റ് എന്ന നിലയിൽ ഓപ്ര വിൻഫ്രെ തന്റെ പ്രചോദനമായി അവർ ഉദ്ധരിക്കുന്നു.
2017-ൽ, പോൾ ഉട്ടോമി, കികി ഒമേലി , ടോപ് ടെഡെല എന്നിവർക്കൊപ്പം നൈജീരിയൻ ഡ്രാമ ത്രില്ലർ ചിത്രമായ വാട്ട് ലൈസ് വിഥിൻ എന്ന ചിത്രത്തിൽ ഡെഡെ അഭിനയിച്ചു.
2018-ൽ അവർ മോംസ് അറ്റ് വാർ എന്ന സിനിമയിൽ അഭിനയിച്ചു.
കോമേഡിയൻ നജിതെ ദേദേയുടെ സഹോദരിയും ബ്യൂട്ടി സ്പെഷ്യലിസ്റ്റ് കമ്പനിയായ എമ്മാസ് ബ്യൂട്ടിയുടെ ബ്രാൻഡ് അംബാസഡറുമാണ് ദെഡെ.
[ അവാർഡുകളും നാമനിർദ്ദേശങ്ങളും Year Award Category Film Result Ref 2017 Best of Nollywood Awards Best Actress in a Lead role –English What Lies Within വിജയിച്ചു അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Michelle Dede
മിസ് ടീച്ചർ ഇംഗ്ലീഷ് വിലാസം https://ml.wikipedia.org/wiki/Miss_Teacher
സെറാ ഡൊണാൾഡ് ഒന്യേച്ചർ സംവിധാനം ചെയ്ത 2015 ലെ നൈജീരിയൻ നാടക ചിത്രമാണ് മിസ് ടീച്ചർ .
ചിക്ക ഇകെ, ജോസഫ് ബെഞ്ചമിൻ, ലിസ് ബെൻസൺ അമേ എന്നിവരും മറ്റും ഇതിൽ അഭിനയിക്കുന്നു.
ചിക്ക ഐകെ നിർമ്മിച്ച ഈ ചിത്രം അവരുടെ നിർമ്മാണ കമ്പനിയിൽ നിന്നുള്ള ആദ്യ നിർമ്മാണമാണ്.
മിസ് ടീച്ചർ പ്രധാനമായും എനുഗു സംസ്ഥാനത്താണ് ഷൂട്ട് ചെയ്തത്.
2014 ഡിസംബർ 26-ന് ജെൻസിസ് ഡീലക്‌സ് സിനിമാസ് എനുഗുവിൽ ചിത്രത്തിന്റെ പ്രീമിയർ പ്രദർശിപ്പിച്ചു.
ഇത് 25 സെപ്റ്റംബർ 2015 ന് രാജ്യവ്യാപകമായി റിലീസ് ചെയ്തു.
എന്നാൽ ചില ടീസർ ട്രെയിലറുകൾ 14 സെപ്റ്റംബർ 2015 ന് ഓൺലൈനിൽ റിലീസ് ചെയ്തു.
അവലംബം പുറംകണ്ണികൾ മിസ് ടീച്ചർ ഇന്റർനെറ്റ് മൂവി ഡാറ്റാബേസിൽ
മിസ്റ്റി കോപ്ലാന്റ് ഇംഗ്ലീഷ് വിലാസം https://ml.wikipedia.org/wiki/Misty_Copeland
മിസ്റ്റി ഡാനിയേൽ  കോപ്ലാന്റ് (ജനനം സെപ്റ്റംബർ 10, 1982) അമേരിക്കയിലെ മൂന്നു പ്രമുഖ ക്ലാസ്സിക്കൽ ബാലെ കമ്പനികളിലൊന്നായ അമേരിക്കൻ ബാലറ്റ് തിയേറ്റർ (എബിടി) നുവേണ്ടി ബാലെ നൃത്തം അവതരിപ്പിക്കുന്ന നർത്തകിയാണ്.
2015 ജൂൺ 30 ന്, കോപ്ലാന്റ് എബിടി യുടെ 75 വർഷത്തെ ചരിത്രത്തിലെ പ്രധാന നർത്തകിയായി ഉന്നതപദവിയിലേക്കുയർന്ന ആദ്യ- ആഫ്രിക്കൻ അമേരിക്കൻ വനിതയായി മാറി
13 വയസ്സ് വരെ ബാലെ ആരംഭിച്ചിട്ടില്ലെങ്കിലും കോപ്ലാൻഡിനെ ഒരു പ്രഗൽഭയായി  കണക്കാക്കപ്പെട്ടിരുന്നു.
രണ്ട് വർഷത്തിന് ശേഷം, 1998-ൽ, അവളുടെ സൂക്ഷിപ്പ്‌ രക്ഷാധികാരികളായി സേവനമനുഷ്ഠിച്ചിരുന്ന അവളുടെ ബാലെ അധ്യാപകരും അമ്മയും അവർക്കെതിരെ കസ്റ്റഡി യുദ്ധം നടത്തി.
അതേസമയം, ഇതിനകം ഒരു അവാർഡ് നേടിയ കോപ്ലാന്റ് പ്രൊഫഷണൽ അവസരങ്ങൾ ലഭിക്കുന്ന നർത്തകിയായി മാറിയിരുന്നു.
നിയമപരമായ പ്രശ്‌നങ്ങളിൽ കോപ്ലാൻഡിന്റെ വിമോചനത്തിനായി ഫയൽ ചെയ്യുന്നതും അമ്മയുടെ ഉത്തരവുകൾ നിയന്ത്രിക്കുന്നതും ഉൾപ്പെടുന്നു.
ഇരുപക്ഷവും നിയമനടപടികൾ ഉപേക്ഷിച്ചതിനുശേഷം കോപ്ലാന്റ് വീട്ടിലേക്ക് മാറി മുൻ എബിടി അംഗമായിരുന്ന ഒരു പുതിയ അദ്ധ്യാപകന്റെ കീഴിൽ പഠനം ആരംഭിച്ചു.
1997-ൽ, കോപ്ലാന്റ് ലോസ് ഏഞ്ചൽസ് മ്യൂസിക് സ്പോട്ട്ലൈറ്റ് അവാർഡ് നേടുകയും സതേൺ കാലിഫോർണിയയിലെ മികച്ച നർത്തകിയായി തിരഞ്ഞെടുക്കപ്പെടുകയും ചെയ്തു.
എബിടിയുമായുള്ള രണ്ട് സമ്മർ പരിശീലനക്കളരികൾക്ക് ശേഷം, 2000-ൽ എബിടിയുടെ സ്റ്റുഡിയോ കമ്പനിയിലും 2001-ൽ കോർപ്സ് ഡി ബാലെയിലും അംഗമായി.
2007-ൽ എബിടി സോളോയിസ്റ്റായി.
2007 മുതൽ 2015 പകുതി വരെ ഒരു സോളോയിസ്റ്റ് എന്ന നിലയിൽ, പക്വത പ്രാപിച്ച സമകാലീനവും ആധുനികവുമായ നർത്തകിയായി അവർ വിശേഷിപ്പിക്കപ്പെട്ടു.
തന്റെ നൃത്ത ജീവിതത്തിനൊപ്പം കോപ്ലാന്റ് പബ്ലിക്ക് സ്പീക്കർ, സെലിബ്രിറ്റി വക്താവ്, സ്റ്റേജ് അഭിനേത്രി എന്നിവ ആയിത്തീർന്നു.
രണ്ട് ആത്മകഥാഗ്രന്ഥങ്ങളും രചിച്ചിട്ടുണ്ട്.
തന്റെ കരിയർ ജീവിതത്തിലെ വെല്ലുവിളികളെക്കുറിച്ചുള്ള ഒരു ഡോക്യുമെന്ററിയാണ് എ ബല്ലേറിനസ് ടെയിൽ .
2015-ൽ ടൈം മാഗസിന്റെ ലോകത്തെ സ്വാധീനിച്ച നൂറുപേരിൽ ഒരാളായി അവർ അറിയപ്പെട്ടു.
ഓൺ ദ് ടൗണിലെ ബ്രാഡ്വേയിൽ പ്രിൻസ് (സംഗീതജ്ഞൻ)നോടൊപ്പം ഒരു ഡാൻസറായി അവതരിപ്പിച്ചു.
അവർ എ ഡേ ഇൻ ദ ലൈഫ് , സോ യു തിൻക് യു കാൻ ഡാൻസ് എന്ന റിയാലിറ്റി ടെലിവിഷൻ ഷോകളിലും പ്രത്യക്ഷപ്പെട്ടു.
ടി-മൊബൈൽ, കോച്ച്, ഇൻകോർപ്പറേറ്റ്, ഡോ. പെപ്പർ, സെക്കോ, ദ ഡനോൺ കമ്പനി, അണ്ടർ അംവർ തുടങ്ങിയ കമ്പനികളുടെ ഉല്പന്നങ്ങൾക്കുവേണ്ടി മോഡലായിട്ടുണ്ട്.
കോപ്ലാന്റ് കൻസാസ് സിറ്റിയിലെ മിസ്സോറിലാണ് ജനിച്ചത്.
കാലിഫോർണിയയിലെ ലോസ് ആഞ്ചെലസിലുള്ള സാൻ പെഡ്രോ കമ്മ്യൂണിറ്റിയിൽ അവർ ജനിച്ചു.
കോപ്ലാന്റ്ന്റെ പിതാവ് ഡൗഗ് കോപ്ലാന്റ് ജർമ്മൻ-ആഫ്രിക്കൻ, ആഫ്രിക്കൻ- അമേരിക്കൻ ആയിരുന്നു.
അമ്മ, സിൽവിയാ ഡെലകേർണ, ആഫ്രിക്കൻ- അമേരിക്കൻ മാതാപിതാക്കൾ ദത്തെടുത്ത് വളർത്തിയ ഇറ്റാലിയൻ- അമേരിക്കൻ, ആഫ്രിക്കൻ- അമേരിക്കൻ വംശജയായിരുന്നു .
മിസ്റ്റി കോപ്ലാന്റ് അമ്മയുടെ രണ്ടാം വിവാഹത്തിലെ ഏറ്റവും ഇളയ കുട്ടിയാണ്.
കോപ്ലാന്റ് രണ്ട് വയസ്സിനും ഇരുപത്തിരണ്ട് വയസ്സിനും ഇടയ്ക്കുള്ള കാലയളവിൽ തന്റെ പിതാവിനെ കണ്ടിരുന്നില്ല.
അവളുടെ അമ്മയും മുൻ കൻസാസ് സിറ്റി ചീഫ് ചീർലീഡറിൽ നിന്നും ഡാൻസ് പഠിച്ചിരുന്നു.
പരിശീലനം ലഭിച്ച ഒരു മെഡിക്കൽ സഹായിയായ അവർ കൂടുതലും സെയിൽ വിഭാഗത്തിൽ ജോലിചെയ്തിരുന്നു.
മൂന്ന് മുതൽ ഏഴ് വയസ്സിനിടയിൽ, അമ്മയും അമ്മയുടെ മൂന്നാമത്തെ ഭർത്താവുമായ അറ്റ്കിസൺ ടോപെക ആൻഡ് സാന്ത ഫെ റെയിൽവേ സെയിൽസ് എക്സിക്യൂട്ടീവ് ഹരോൾഡ് ബ്രൌണനോടൊപ്പം കാലിഫോർണിയയിലെ ബെൽഫ്ലവർ എന്ന സ്ഥലത്ത് ആണ് കോപ്ലാന്റ് താമസിച്ചിരുന്നത്.
കുടുംബം സാൻ പെഡ്രോയിലേക്ക് താമസം മാറുകയും അവിടെ സിൽവിയ നാലാമത്തെ ഭർത്താവായ റേഡിയോളജിസ്റ്റായ റോബർട്ട് ഡെല സെനണയെ വിവാഹം കഴിച്ചു.